No 1005/2008, посочените кораби следва съответно да бъдат заличени от списъка на Съюза, въпреки че все още фигурират в списъка, изготвен от Международната комисия за опазване на рибата тон в Атлантическия океан (ICCAT).
 (8)
 Корабът „Niefelin“ (13) беше заличен от списъка, изготвен от Генералната комисия по рибарство за Средиземно море (GFCM), в съответствие с Препоръка GFCM/33/209/8 на тази регионална организация за управление на рибарството. Съответно посоченият кораб не следва да бъде включен в списъка на Съюза въпреки обстоятелството, че все още не е заличен от списъка на Споразумението за риболов в Южния Индийски океан (SIOFA).
 (9)
 Посоченият в съображение 8 кораб не беше включен в списъка на Съюза, изменен с Регламент за изпълнение (ЕС) 2018/1883, тъй като приетият от съответната регионална организация за управление на рибарството списък на риболовните кораби, за които се предполага или е потвърдено, че участват в ННН риболов, беше получен от Комисията след приемането на посочения регламент.
 (10)
 Поради това Регламент (ЕС) No 468/2010 следва да бъде съответно изменен.
 (11)
 Мерките, предвидени в настоящия регламент, са в съответствие със становището на Комитета по рибарство и аквакултури,
 ПРИЕ НАСТОЯЩИЯ РЕГЛАМЕНТ:
 Член 1
 Част Б на приложението към Регламент (ЕС) No 468/2010 се заменя с текста в приложението към настоящия регламент.
 Член 2
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 26 февруари 2020 година.
 За Комисията
 Председател
 Ursula VON DER LEYEN
 (1) ОВ L 286, 29.10.2008 г., стр. 1.
 (2) Регламент (ЕС) No 468/2010 на Комисията от 28 май 2010 г. за съставяне на списък на ЕС на корабите, извършващи незаконен, недеклариран и нерегулиран риболов (ОВ L 131, 29.5.2010 г., стр. 22).
 (3) Регламент за изпълнение (ЕС) No 724/2011 на Комисията от 25 юли 2011 г. за изменение на Регламент (ЕС) No 468/2010 за съставяне на списък на ЕС на корабите, извършващи незаконен, недеклариран и нерегулиран риболов (ОВ L 194, 26.7.2011 г., стр. 14).
 (4) Регламент за изпълнение (ЕС) No 1234/2012 на Комисията от 19 декември 2012 г. за изменение на Регламент (ЕС) No 468/2010 за съставяне на списък на ЕС на корабите, извършващи незаконен, недеклариран и нерегулиран риболов (ОВ L 350, 20.12.2012 г., стр. 38).
 (5) Регламент за изпълнение (ЕС) No 672/2013 на Комисията от 15 юли 2013 г. за изменение на Регламент (ЕС) No 468/2010 за съставяне на списък на ЕС на корабите, извършващи незаконен, недеклариран и нерегулиран риболов (ОВ L 193, 16.7.2013 г., стр. 6).
 (6) Регламент за изпълнение (ЕС) No 137/2014 на Комисията от 12 февруари 2014 г. за изменение на Регламент (ЕС) No 468/2010 за съставяне на списък на ЕС на корабите, извършващи незаконен, недеклариран и нерегулиран риболов (ОВ L 43, 13.2.2014 г., стр. 47).
 (7) Регламент за изпълнение (ЕС) 2015/1296 на Комисията от 28 юли 2015 г. за изменение на Регламент (ЕС) No 468/2010 за съставяне на списък на ЕС на корабите, извършващи незаконен, недеклариран и нерегулиран риболов (ОВ L 199,